laion/Wikipedia-Exotic huggingface dataset:
Staszów

Staszów on linn Poolas Święty Krzyżi vojevoodkonnas, Staszówi maakonna ja Staszówi valla halduskeskus. Staszów asub Kielce kesklinnast umbes 52 km kagus. Asula oli olemas juba 13. sajandil. Staszów sai linnaõigused 1525. aastal. https://bdl.stat.gov.pl/api/v1/data/localities/by-unit/052615312074-0981274?var-id=1639616&format=jsonapi, vaadatud 6.10.2022. Staszów Encyklopedia PWN
Mūrnieki (Drabeši vald)

Mūrnieki on küla (mazciems) Lätis Cēsise piirkonnas Drabeši vallas. Aastail 2000–2021 kuulus küla Amata piirkonda. Mūrnieki asub valla keskosas merepinnast 139 meetri kõrgusel. Küla jääb valla keskusest Ausmasest 3 ja Riiast 81 kilomeetri kaugusele. Asula jääb Gauja rahvusparki. Külas asub Mūrnieki bussipeatus. Aastal 2007 oli külas 55 elanikku. Läti Ruumiandmete Agentuur Latvijas īpaši aizsargājamām dabas teritorijām dabas datu pārvaldības sistēmā OZOLS Autotransporta direcija Vietvārdu datubāze
Kalnavērši

Kalnavērši on küla (mazciems) Lätis Cēsise piirkonnas Drabeši vallas. Aastail 2000–2021 kuulus küla Amata piirkonda. Kalnavērši asub valla keskosas merepinnast 109 meetri kõrgusel. Küla jääb valla keskusest Ausmasest 7 ja Riiast 81 kilomeetri kaugusele. Külas asuvad Ainavase muinaskalmed, mis on arheoloogiamälestisena riikliku kaitse all.. Külas asuv Ainavase kallas on looduskaitse all. Asula jääb Gauja rahvusparki. Aastal 2007 oli külas 21 elanikku. Läti Ruumiandmete Agentuur "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 29. juuli 2019. Vaadatud 29. juulil 2019. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Konsooliemulaator

Konsooliemulaator on arvutiprogramm (emulaator), mis võimaldab arvutil käivitada mängukonsoolile (nagu Atari 2600, Super Nintendo või Game Boy) loodud tarkvara. Peamiselt kasutatakse konsooliemulaatoreid vanemate videomängude arvutil mängimiseks, kuid ka mängude tõlkimiseks teistesse keeltesse, mängude modifitseerimiseks ning demode loomiseks. Konsooliemulatsioon on võimalik ka erinevate konsoolide vahel. Nii saab võimsam mängukonsool emuleerida vähemvõimsat. Arkaadmängude emulaatoreid: MAME, FB Alpha, Dolphin Mõned konsoolide emulaatorid: EMU 7800 (Atari 2600) Stella (Atari 2600 ja Atari 7200), töötab nii Windows, Linux, Dreamcast, GP2X, Nintendo DS kui ka Wii peal NEStopia (NES), töötab Windowsil, Linuxil ja MAC OS-il IMBNes (NES), PlayStationi peal Snes9x (SNES), Linux, MAC OS, Windows, PlayStation 3, GameCube, Wii, PSP, iOS, Android süsteemidele 1964 (Nintendo 64 Goomba Paletted (Game Boy, Game Boy Color), Game Boy Advance ja Nintendo DS jaoks KiGB (Game Boy, Game Boy Color), Windows ja MAC OS VisualBoy Advance GX (Game Boy, Game Boy Color, Game Boy Advance), Gamecube ja Wii jaoks DSonPSP (Nintendo DS), PSP-le DeSmuME (Nintendo DS), Windows, Linux, MAC OS Gens/GS (Sega Genesis, Sega CD, Sega 32X), Windows, Linux SSF (Sega Saturn, Sega Titan Video lxdream (Sega Dreamcast), Linux ja MAC OS PCSX-Reloaded (PlayStation), Windows, Mac OS, Linux FPSE (PlayStation), Windows Mobile ja Androidi jaoks PCSX2 (PlayStation 2), Windows ja Linux JPCSP (PSP), Windows ja Linux cxbx (Xbox) Mitme süsteemi emulaatoreid: WinUAE (Amiga CD32, Commodore CDTV ja teised Amiga arvutid) Kega Fusion (SG-1000, SC-3000, SF-7000, Sega Master System, Game Gear, Sega Pico, Sega Genesis, Sega CD, Sega 32X, SVP), Windowsi, Linuxi ja MAC OS-i jaoks EmuMaster (Game Boy, Game Boy Color, Super Game Boy, Sega Master System, SGG), PSP-le Mednafen (TurboGrafx-16, SuperGrafx, Atari Lynx, Game Boy Color, Game Boy Advance, NES, Neo Geo Pocket Color, PC-FX, WonderSwan Color), FreeBSD, Linuxi, Mac OS X, NetBSD ja Windowsi jaoks Dolphin (GameCube, Wii), Windows, Linux, MAC OS [1] [2]
Meijermuiža

Meijermuiža on küla (vidējciems) Lätis Cēsise piirkonnas Drabeši vallas. Aastail 2000–2021 kuulus küla Amata piirkonda. Meijermuiža asub valla põhjaosas merepinnast 105 meetri kõrgusel Koiva jõe kaldal. Küla jääb valla keskusest Ausmasest 11 ja Riiast 89 kilomeetri kaugusele. Seal asuvad Bērzi ja Meijermuiža bussipeatus. Küla on tänapäeval sisuliselt Võnnu eeslinn. Varem asus seal Līvi valla keskus, ent endise vallamaja ümbruskonda on tänapäeval rajatud Līvi küla. Asula jääb Gauja rahvusparki. Külas asuv Neļķese tamm on looduskaitse all. Kaitse all on veel kaks tamme kõrgusega 25 meetrit, Euroopa lehis kõrgusega 32 meetrit, Euroopa lehis kõrgusega 30 meetrit ja tamm kõrgusega 27 meetrit. 2015. aastaö oli külas 149 elanikku, 2019. aastal 138. Läti Ruumiandmete Agentuur Autotransporta direcija Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Aleksei Barannikov

Aleksei Petrovitš Barannikov (vene keeles: Алексе́й Петро́вич Бара́нников; 21. märts (vkj 9. märts) 1890 Zolotonoša, Poltava kubermang (tänapäeval Tšerkassõ oblast, Ukraina) – 5. september 1952 Leningrad) oli vene filoloog ja indoloog, NSV Liidus kaasaegsete india keelte õppimise koolkonna asutaja. Filoloogiadoktor, Leningradi ülikooli professor, NSV Liidu Teaduste Akadeemia akadeemik (1939), NSV Liidu Teaduste Akadeemia Orientalistika Instituudi direktor (1938–1940). Organiseeris esimesena NSV Liidus selliste uusindia keelte õppimist, nagu urdu, hindi, marathi, bengali ja pandžabi. Avaldas hindustani (1934) ja marathi keele õpiku (1934–1935). Kirjutas rohkelt töid India keskaegsete ja kaasaegsete keelte, vanaindia kirjanduse, aga ka mustlaste keele, eluolu, folkloori ja ajaloo kohta. Professor Barannikovil ei õnnestunud kunagi Indiat külastada. Челышев Е. П. "Душа его навсегда останется в Индии. 100 лет со дня рождения академика А. П. Баранникова"
Ujudes vastuvoolu

"Ujudes vastuvoolu" (originaalpealkirjaga "Against the Current") on 2009. aasta Ameerika Ühendriikide linateos. Mängufilmi režissöör on Peter Callahan. Ambush Entertainmenti toodetud film käsitleb traagilise minevikuga mehe keskkooliaegset unistust ujuda piki Hudsoni jõge New Yorgi laheni. Peategelane Paul Thompson soovib sihtkohta jõuda 28. augustiks ning seda ilma vahepeatusteta, vaid kahe sõbra julgestuspaadi saatel. Joseph Fiennes Pell James Justin Kirk Elizabeth Reaser Martin Shakar Michelle Trachtenberg Mary Tyler Moore (viimane näitlejatöö enne surma)
Anatoli Mitt

Anatoli Mitt (23. jaanuar 1909 Peterburi – 15. mai 1980 Tartu) oli eesti füüsik ja füüsikaõpetaja. Ta lõpetas 1926. aastal Hugo Treffneri Gümnaasiumi ja 1932. aastal Tartu Ülikooli matemaatika-loodusteaduskonna füüsika osakonna cum laude. Õpetas füüsikat Hugo Treffneri Gümnaasiumis ja asus 1941. aastal tööle Tartu ülikooli füüsika kateedri assistendina. Oli üldfüüsika kateedri juhataja ning matemaatika-loodusteaduskonna, füüsika-matemaatikateaduskonna ja füüsika-keemiateaduskonna dekaan. 1960. aastatel õpetas teadusliku ateismi kursust. Tema viimaseks töökohaks jäi Tartu Riikliku Ülikooli aeroionisatsiooni ja elektroaerosoolide laboratoorium. Tema abikaasa oli eesti üks väheseid traditsioonilise niplispitsi kudujaid Ljubov Mitt (sündinud Pirogov). Anatoli Mitt, "Meenutusi: Tartu Riikliku Ülikooli tegevusest 1944/45. õ.-a.", 1977, 112 lk Akadeemia 2019, nr 7, lk 1333 "Vanaproua hindab elus eneseväärikust". Postimees. 31. märts 2005. Vaadatud 17. mail 2023. Album Academicum Universitatis Tartuensis 1918-1944
Kultuuripärand

Kultuuripärand (inglise keeles cultural heritage) on inimese loodud või inimese ja looduse koosmõjus tekkinud entiteedid. Kultuuripärand on osa maailmapärandist. Kultuuripärand võib olla aineline (näiteks ehitis, kultuurmaastik, monument, kunstiteos, etnoloogiline ese või muu artefakt) või vaimne (näiteks keel, elulaad, müüt, uskumus, rituaal, väärtused, teadmine, arusaam, tava, oskus). pärandkultuur Kultuuripärandi aasta Eestis Jokilehto, J. 1990/2005. DEFINITION OF CULTURAL HERITAGE. REFERENCES TO DOCUMENTS IN HISTORY UNESCO Definition of the cultural heritage
Inori keel

Inori keel kuulub afroaasia keelkonna Etioopia haru gurage rühma. Seda räägivad Etioopias peamiselt Lõunarahvuste, rahvusrühmade ja rahvaste osariigis Gurage tsoonis elavad inorid.
Edinburgh Waverley

Edinburgh Waverley (šoti keeles Edinburgh Waverley railwey station, gaeli keeles Waverley Dhùn Èideann) on Šotimaa pealinna Edinburghi pearaudteejaam, mis asub Old Towni ja New Towni vahel. Jaamas asub East Coast Main Line'i (632,7 km) lõpp-peatus, mis teenindab raudteeliini Inglismaa pealinna Londoni raudteejaamast King's Cross lähtuvalt. Glasgow Central  Edinburgh Waverley – pildid, videod ja helifailid Wikimedia Commonsis
Glasgow Central Station

Glasgow Central (gaeli keeles Glaschu Mheadhain) on Šotimaa suurima linna Glasgow' üks kahest peamisest raudteejaamast. Jaama avas Caledonian Railway aastal 1879. Edinburgh Waverley  Glasgow Central Station – pildid, videod ja helifailid Wikimedia Commonsis
Fort Williami raudteejaam

Fort Williami raudteejaam (gaeli keeles An Gearasdan) teenindab Põhja-Šoti mägismaa linna Fort Williamit.  Fort Williami raudteejaam – pildid, videod ja helifailid Wikimedia Commonsis
Ayri raudteejaam

Ayri raudteejaam (gaeli keeles Inbhir Àir) teenindab Šotimaa linna Ayri. See asub 66,8 km kaugusel Glasgow Centralist.  Ayri raudteejaam – pildid, videod ja helifailid Wikimedia Commonsis
Invernessi raudteejaam

Invernessi raudteejaam (gaeli keeles Inbhir Nis) teenindab Šotimaa põhjapoolseimat linna Invernessi.  Invernessi raudteejaam – pildid, videod ja helifailid Wikimedia Commonsis
Õhne jõgi

Õhne jõgi (ka Suislepa ja Hoomuli jõgi) on jõgi Sakala kõrgustiku kaguosas Viljandi maakonnas ja Valga maakonnas. Jõe alamjooks asub Võrtsjärve madalikul. Õhne jõe pikkus on 103 km, valgla 573 km², laius alamjooksul 30 m, langus 62 m ja lang 0,58 m/km. Jõgi saab alguse Veisjärvest ja suubub Võrtsjärve. Suuremad lisajõed on Kärstna Orukõrtsi juurest algav Helme jõgi ja Koorküla Virtsjärvest algav Jõku jõgi. Jõe järgi on saanud nime Õhne kihistu. Jõgi saab alguse 96 meetrit merepinnast kõrgemal asuvast Veisjärvest, millest voolab välja järve edelaküljele rajatud 3,3 km pikkuse Õhne kanali kaudu. Jõe endine säng on kinni kasvanud ja õõtsikuga kattunud. Kanal on kaevatud 1920. aastatel ja seda on hiljem süvendatud. Kanalile on ligikaudu 240 m allavoolu ehitatud Veisjärve veetaseme hoidmiseks puidust pais. Pärast kanalit voolab jõgi ligikaudu 5 km ulatuses Viljandi maakonna ja Valga maakonna piiril. Jõgi voolab ligikaudu 3,5 km ulatuses ka läbi Läti vabariigi. Õhne jõgi voolab esimesed 4 km Rubina looduskaitsealal. Lõik Koorküla sillast Leebiku sillani kuulub looduskaitseseaduse § 51 lg 1 piirangualasse (Natura 2000). Enne Teist maailmasõda oli Tõrva-Helme piirkonnas Õhne jõel üheksa vesiveskit. Õhne jõgi Suislepas Õhne jõgi Suislepas Veisjärv Võrtsjärv Jõku jõgi Helme jõgi Õhne jõgi. Keskkonnaregister, vaadatud 19.03.2022. "Stratigraafia terminoloogia". Originaali arhiivikoopia seisuga 22. jaanuar 2021. Vaadatud 13. septembril 2020. "Rubina looduskaitseala kaitsekorralduskava 2012-2021". Originaali (PDF) arhiivikoopia seisuga 22.08.2016. Vaadatud 19.08.2016. Õhne jõgi Eesti looduse infosüsteemis Õhne jõgi keskkonnaportaalis
Ayr

Ayr on linn Šotimaa edelarannikul Ayri jõe suudmes. See on South Ayrshire'i omavalitsuse ja ajaloolise Ayrshire'i krahvkonna keskus. Ayri raudteejaam Irvine
Skyon

Skyon on 26-korruseline ja 95 meetrit kõrge büroohoone, mis on rajatud Tallinna, aadressile Maakri tn 30. Ehitis valmis 2021. aastal. Maakri tänav Maakri asum Ametlik koduleht "Büroohoone (EHR kood 120850748)". Ehitisregister. Vaadatud 20. septembril 2023.
Radomsko

Radomsko on linn Poolas Łódźi vojevoodkonnas, Radomsko maakonna halduskeskus. Radomsko asub Łódźist umbes 75 km lõunas. Asula oli olemas juba 11. sajandil. Linnaõigused sai Radomsko 1266. aastal. Teise Poola jagamise tagajärjel läks 1793. aastal Preisi kuningriigi võimu alla. Alates 1807. aastast oli Varssavi hertsogiriigi koosseisus. Neljanda Poola jagamise tulemusel läks linn 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. Radomskos on sündinud luuletaja ja näitekirjanik Tadeusz Różewicz (1921–2014). Radomsko Encyklopedia PWN Tadeusz Różewicz - życiorys klp.pl
Gigantism

Gigantism on haiglaslik hiidkasv. Kui maks ei tule enam toime veres asuvate toksiinide filtreerimise ja neutraliseerimisega, asub tegevusse kaitseliin, mis püüab mürke juhtida teistesse erituselunditesse. Tähtsaimad endokriinsed (sisesekretsiooni- ehk sisenõre-) näärmed, millel tuleb see ponnistus enese peale võtta, on ajuripats ehk hüpofüüs, mis asetseb peaaju põhjas; kilpnääre, mis asetseb kaela sees, ja neerupealised, mis on just nagu mütsid kummagi neeru peal. Sisesekretsiooninäärmed sunnitakse ületalitlusse, nõudes neilt üha enama nõre valmistamist. Näärme sekretsiooni hulk on täpses vahekorras sellest läbivoolava vere kogusega ning seetõttu paisub nääre liigse verevajaduse tõttu, millel omakorda võivad olla hukatuslikud kehalised tagajärjed. Hüpofüüsil näiteks pole paisumiseks kuigi palju ruumi, sest ta on suletud luust karpi koljupõhimikul. Kui see hoidla on väike sünnipäraselt või varases eas põetud rahhiidi tulemusel, siis juba väga väike paisumine võib tekitada kohutavaid sümptomeid. Sellisest survest võib tekkida neli haigust / haiguslikku seisundit: migreen, langetõbi, gigantism ja pimedaksjäämine. Gigantismi saab parandada vaid noorukieas. Henry G. Bieleri „Toit on parim ravim” (Capistrano-Beach,1963)
Bingo

Bingo on hasartmäng, mille ajalugu ulatub tagasi 16. sajandi Itaaliasse. Mängu kaasaegne versioon arenes algselt Itaalia lotomängust "Il Gioco del Lotto d'Italia", hiljem ka Prantsuse mängu "Le Lotto" põhjal. 18. sajandil jõudis bingo Suurbritanniasse, kus seda mängitakse senini nii selleks spetsiaalselt ette nähtud saalides kui ka online. Prantsuse mäng Le Lotto ilmus 1778. aastal, sisaldades 27 ruutu kolmest reast ja üheksast veerust koosnevas paigutuses. Viiel ruudul igas reas olid numbrid vahemikus 1 kuni 90, mis viis tänapäevase disainini. 1920. aastate alguses lõi ja standardiseeris Hugh J. Ward mängu Ameerika Ühendriikides Pittsburghis ja selle ümbruses ning Lääne-Pennsylvania piirkonnas toimuvatel karnevalidel. Ta kaitses seda autoriõigustega ja avaldas 1933. aastal reegliraamatu. Nimetuse "bingo" päritolu pole teada, kuid see võib pärineda 1920. aastate keskpaigast. Väidetakse, et üks Lowe'i sõpradest oli võidu üle nii põnevil, et hüüdis "Beano" asemel "Bingo" või et sõna kajab kellahelinat. USA-s oli bingo eriti populaarne 1970.–1980. aastatel, mil paljud mängijad külastasid bingosaale kas oma linnas või tavaliselt rannikualal paiknevates puhkekeskustes. Tänapäeval on kõige populaarsem veebibingo, mille puhul peetakse kinni samadest mängureeglitest kui traditsioonilises bingos, ent mängitakse veebis, kasutades arvuteid, nutitelefone ja tahvelarvuteid. Bingo nõuab mängijatelt oma piletite kontrollimist ja hüüdja nimetatud numbrite äramärkimist. Numbrid saab hüüdja pallidelt, mille valib bingomasin. Masin on varustatud juhuarvugeneraatoriga, mis tagab, et mäng on õiglane ja loositud numbrid ettearvamatud. Bingo mängu eesmärgiks on ära märkida kindel muster enne, kui seda teevad teised mängijad. See võib olla diagonaal, kaks diagonaali, neli nurka või ka antud platvormile unikaalne muster, kusjuures peaauhind läheb tavaliselt mängijale, kes saab "täismaja" (full house), märkides võidunumbrid ära enne teisi. Siin võeti kasutusele sellised kuulsad hüüded nagu "kaks paksu daami" (kui hüütakse numbrit 88), "clickety click" (66) ja "Burlington Bertie" (30). "Origins of Bingo" (inglise). Originaali arhiivikoopia seisuga 29.07.2019. Vaadatud 30.07.2019. "History Of Bingo Games - Details About Bingos Past". Originaali arhiivikoopia seisuga 24.07.2012. Vaadatud 03.11.2014. "First Bingo Game (early 1920s) -- Pittsburgh, PA". 14.03.2011. "In the 1920s, Bingo was born in Pittsburgh". 18.02.2013. "History of Bingo". strangelife.com. Originaali arhiivikoopia seisuga 16.03.2018. Vaadatud 19.03.2018. il Dado. "Bingo rules" (inglise). Vaadatud 30.07.2019. Lexico. "Bingo" (inglise). Originaali arhiivikoopia seisuga 30.07.2019. Vaadatud 30.07.2019.
Kanada inglise keel

Kanada inglise keel (inglise keeles Canadian English) on Kanadas emakeelena räägitavate ingliskeelsete lektide kogum. Riigis räägib 57% rahvastikust (19,4 miljonit inimest) inglise keelt ja 22% rahvastikust prantsuse keelt emakeelena. 21% on niinimetatud allofoonid ehk teiste, va põlisameerika, keelte rääkijad. Kanada inglise keel suhestub siiski enim Ameerika inglise keelega. Põhja-Ameerika inglise keel Kanada prantsuse keel
Kanada prantsuse keel

Kanada prantsuse keel (prantsuse keeles français canadien, inglise keeles Canadian French) on prantsuskeelsete lektide kogum, mida räägitakse Kanadas. Riigis on üle seitsme miljoni inimese emakeel prantsuse keel (ligikaudu 22% rahvastikust). Québeci prantsuse keel Kanadaprantslased Kanada inglise keel
Lennard-Jonesi potentsiaal

Lennard-Jones potentsiaal (teised nimetused L-J potentsiaal, 6-12 potentsiaal, või 12-6 potentsiaal) on matemaatiliselt lihtne mudel, lähendamaks kahe neutraalse aatomi või molekuli vastastikust mõju. Selle aatomitevahelise potentsiaali kuju pakkus esimesena välja 1924. aastal John Lennard-Jones. Kõige levinumal juhul on L-J potentsiaal kirja pandud kujulː V LJ = 4 ε [ ( σ r ) 12 − ( σ r ) 6 ] = ε [ ( r m r ) 12 − 2 ( r m r ) 6 ] , {\displaystyle V_{\text{LJ}}=4\varepsilon \left[\left({\frac {\sigma }{r}}\right)^{12}-\left({\frac {\sigma }{r}}\right)^{6}\right]=\varepsilon \left[\left({\frac {r_{\text{m}}}{r}}\right)^{12}-2\left({\frac {r_{\text{m}}}{r}}\right)^{6}\right],} kus ε on potentsiaaliaugu sügavus, σ on lõpliku suurusega kaugus, mille juures osakeste vaheline potentsiaal on võrdne nulliga, r on osakeste vaheline kaugus ja rm on kaugus, mille juures potentsiaal on minimaalse väärtusega. Kaugusel rm on potentsiaali väärtuseks −ε. Kaugused on omavahel seotud vastavalt rm = 21/6σ ≈ 1,122σ. Neid parameetreid saab leida regressioonanalüüsi abiga, korrates katsetulemusi või sooritades kvantkeemia arvutusi. Kuigi leiduvad täpsemad potentsiaali kirjeldused, kasutatakse Lennard-Jonesi potentsiaali laialdaselt tema arvutusliku lihtsuse tõttu teadusarvutustes ja modelleerimises. Lennard-Jones, J. E. (1924), "On the Determination of Molecular Fields", Proc. R. Soc. Lond. A, 106 (738): 463–477, Bibcode:1924RSPSA.106..463J, DOI:10.1098/rspa.1924.0082
Daimoku

Daimoku (jaapani keeles; hiina keeles 題⽬ tímù 'teema, pealkiri') on jaapani budismi Nichireni koolkonnas oluline harjutusviis, mis seisneb vormeli "Pühendan end Lootossuutrale" (jaapani keeles 南無妙法蓮華経 Namu Myōhō Renge Kyō) kordamises. Daimokus usutakse sisalduvat kogu Lootossuutra vägi ja selle lausumine või austamine hoidvat ära kõik halva. Nichiren Lootossuutra Käesolevas artiklis on kasutatud "Ida mõtteloo leksikoni" materjale.
Each way

Each way on hobuste võiduajamistele panustamisel kasutatav panustamise tüüp, mille puhul tehakse väljamakse juhul, kui valitud hobune võidab või lõpetab võistluse teatud kohtade raames. Mõiste määrati sellisena kindlaks Ühendkuningriigi Jockey Clubi poolt ja on kasutusel kihlveovahendajate poolt võitude arvutamisel. Sellise kihlveo korral tehakse kaks panust – võidule ja kohale, kusjuures võidu korral makstakse välja kogu summa, koha panuse korral makstakse murdosa võiduvõimalusest, tihti ½ või ¼. Seega võib each way võitu võib arvutada järgmiselt: Hobune nr 1 – each way 5 euro panus koefitsiendiga 6.00, mis annab tingimusena ¼. 5 euro võidumängu väljamakse oleks 41,25 eurot. 5 euro kohamängu väljamakse oleks 11,25 eurot. Ehkki algselt kasutati sellist panustusvarianti hobuste võiduajamistel, on see populaarne ka spordikihlvedude puhul. Näiteks võib nii teha panuse Inglismaa Premier League'i jalgpallikohtumiste võitjale, tagades samas väljamakse ka juhul, kui meeskond lõpetab teatud kohtade hulgas või kui nt mängija jõuab Wimbledoni finaalmängu jne. Suuremate spordiürituste korral võib täheldada, et vahendajad laiendavad kohtade hulka puudutavaid tingimusi. Näiteks saab Grand Nationali hobusteajamisel tihti panustada kaheksat kohta, samas golfi suurürituste, sh ka avatud meistrivõistluste korral, tehakse väljamakseid isegi kuni kümne hulka jõudnutele panustajatele. Kuna mängijad teevad kaks panust ühes, siis nende panused kahekordistuvad, tagamaks mõlema poole rahulolu. Seega annab hobusele tehtud 5-naelane each way panus tegelikult 10-naelane, kuna 5 naela läheb nii võitja kui ka kohapanusele. Ratz4Racing. "Each Way Betting Explained" (inglise). Originaali arhiivikoopia seisuga 30.07.2019. Vaadatud 30.07.2019. Sportingly Better. "Each Way Betting Explained" (inglise). Originaali arhiivikoopia seisuga 30.07.2019. Vaadatud 30.07.2019. JohnnyBet. "Each-Way Bet" (inglise). Vaadatud 30.07.2019.
Opoczno

Opoczno on linn Poolas Łódźi vojevoodkonnas, Opoczno maakonna ja Opoczno valla halduskeskus. Opoczno asub Łódźist umbes 70 km kagus. Küla on ürikutes esmamainitud 1284. aastal. Linnaõigused sai 1344. aastal (Magdeburgi linnaõigused 1365. aastal). Teise Poola jagamise tagajärjel läks 1793. aastal Preisi kuningriigi võimu alla. Alates 1807. aastast oli Varssavi hertsogiriigi koosseisus. Neljanda Poola jagamise tulemusel läks linn 1815. aastal Venemaa Keisririigiga reaalunioonis olnud Poola Kuningriigi (nn Kongressi-Poola) koosseisu. 1921. aastal moodustasid juudid 46,7% Opoczno elanikest ja 1931. aastal 33,1%. https://bdl.stat.gov.pl/api/v1/data/localities/by-unit/051011707044-0967943?var-id=1639616&format=jsonapi, vaadatud 4.10.2022. Opoczno Encyklopedia PWN Opoczno. Demografia Wirtualny sztetl
Inglise patsient (film)

"Inglise patsient" on 1996. aasta film. Filmi stsenaarium põhineb Michael Ondaatje romaanil "Inglise patsient". Film võitis üheksa Oscarit: parima filmi, lavastaja, naiskõrvalosatäitja (Juliette Binoche), operaatoritöö, kostüümidisaini, kunstnikutöö, montaaži, filmimuusika ja heli eest. Inglise patsient andmekogus IMDb (inglise)
Duo Ruut

Duo Ruut on Eesti pärimusmuusikaansambel, mille liikmed on Katariina Kivi ja Ann-Lisett Rebane. Ansambel asutati 2015. aastal. Ansambel esitab pärimusmuusikatöötlusi lauldes ja kahekesi üht rahvakannelt mängides, mis asetseb laval kahe liikme vahel. Ansambli liikmed on oma loomingut kommenteerides öelnud, et nad ei tee päris autentset pärimusmuusikat, mistõttu võib lugudest leida aspekte ka muudest žanritest, kuid nad proovivad lugudes siiski hoida omal kohal pärimusmuusika ehtsat tuuma. Ansambel on esinenud Viljandi pärimusmuusika festivalil, Tallinn Music Weekil, Eesti Muusikaauhinnad 2019 galal, Jazzkaarel, Intsikurmu muusikafestivallil ja Seto folgil. 2018. aastal võitis ansambel Noorte Pärimusbändide konkursi ja Noortebänd 2018 peaauhinna, aasta varem võideti Mooste Elohelü rahvamuusikatöötluste võistlusel peapreemia. 20. detsembril 2019 ilmus ansambli debüütalbum "Tuule sõnad". "Liisa pehmes süles" (2022) "Noore kuu tervitamine" (2021) "Tantsma kutsumine" (2021) "Kulla kerguseks" (2021) "Tuule sõnad" (2019) 2017 Mooste Elohelü võistluskontserdi peapreemia 2020 Etnokulp: aasta debüütalbum ("Tuule sõnad") Jaanika Vilipo (9. juuli 2018). "ÕL VIDEOINTERVJUU | Noortebändi poolfinalist Duo Ruut: 5. klassist saati koos muusikat teinud tüdrukutele kukkus võistlusel osalemine otse sülle". Õhtuleht. Vaadatud 29. juuli 2019. Jaanika Vilipo (10. november 2018). "Noortebänd 2018 võitja Duo Ruut: me ei ole suured peopanijad, aga kama tahaks küll!". Õhtuleht. Vaadatud 30. juuli 2019. "Setomaal alustab muusika- ja matkafestival Seto folk". ERR. 28. juuni 2019. Vaadatud 30. juuli 2019. Liisi Voolaid (1. mai 2019). "Vice Versa: Duo Ruut vs. Puuluup". Edasi.org. Vaadatud 30. juuli 2019. Mariliis Mõttus (26. juuni 2019). "Kanda traditsioonilist muusikat ja luua emtosioone. Intervjuu Duo Ruuduga". Müürileht. Vaadatud 30. juuli 2019. "Selgusid Eesti Muusikaauhinnad 2019 võitjad". Eesti Muusikaauhinnad 2019. 24. jaanuar 2019. Vaadatud 30. juuli 2019. "Duo Ruut | Festival Jazzkaar". Jazzkaar. Originaali arhiivikoopia seisuga 30. juuli 2019. Vaadatud 30. juuli 2019. Duo Ruut Facebookis Duo Ruut SoundCloudis